b'\n_START_ARTICLE_\nAtzele\n_START_SECTION_\nTeritorija\n_START_PARAGRAPH_\nZin\xc4\x81ms, ka Atzel\xc4\x93 ietilpa se\xc5\xa1i novadi (ciemi) - Gaujene, Al\xc5\xabksne, Purnava, B\xc4\x93rzene, Abelene un Abrene, un t\xc4\x81s teritorija plet\xc4\x81s l\xc4\xabdz pat Mudes upei (tagad - Ve\xc4\xbcikajas upe Pleskavas apgabal\xc4\x81). Tai cauri vij\xc4\x81s senais tirdzniec\xc4\xabbas ce\xc4\xbc\xc5\xa1 no Gaujienas caur Al\xc5\xabksni uz Pleskavu. Galvenais p\xc4\x81rvaldes centrs bijis Gaujenes pilskaln\xc4\x81 pie Gaujas, kur Livonijas ordenis uzc\xc4\x93la savu pirmo m\xc5\xabra pili Adsel (m\xc5\xabsdien\xc4\x81s - Gaujiena), kas kalpoja par komtura rezidenci l\xc4\xabdz Marienburgas pils uzcel\xc5\xa1anai uz Al\xc5\xabksnes ezera salas. Pie Atzeles pieder\xc4\x93ja ar\xc4\xab Koikulas un Siksalas apk\xc4\x81rtnes Igaunij\xc4\x81.\n_START_SECTION_\nDokumenti\n_START_PARAGRAPH_\nDokuments par T\xc4\x81lavas un Adzeles sadal\xc4\xab\xc5\xa1anu lat\xc4\xab\xc5\x86u valod\xc4\x81 uzglab\xc4\x81jies divos ori\xc4\xa3in\xc4\x81los - viens Krakov\xc4\x81 firsta \xc4\x8cartoriska bibliot\xc4\x93k\xc4\x81, otrs Stokholm\xc4\x81 Valsts arh\xc4\xabv\xc4\x81. Tie satur 14 T\xc4\x81lavas vietu v\xc4\x81rdus, p\xc4\x93c kuriem vien\xc4\xabgi var noteikt \xc5\xa1\xc4\xabs latvie\xc5\xa1u zemes robe\xc5\xbeas 13. gadsimta s\xc4\x81kum\xc4\x81.'